Det viser tal fra Experian. Særligt hovedstaden har mærket stigningen i antallet af konkurserne. Med i alt 1235 konkurser i 2007 tegner hovedstaden sig for over halvdelen af landets konkurser. Det er en stigning på hele 38,8 pct. i forhold til året før. Også Nordjylland har været ramt af flere konkurser, idet regionen har oplevet en stigning på 23,9 pct. i forhold til 2006. Kigger man på tværs af brancher er det særligt Forretningsservice, der har mærket stigningen. Denne branche - der dækker over virksomheder, som arbejder med fast ejendom, udlejning og serviceydelser - har i hele 2007 oplevet 48,3 pct. flere konkurser, mens Hotel- og restaurationsbranchen har oplevet en stigning på 34,7 pct. Omvendt registrerede Landbrug samt Sundhed og velfærd betydeligt færre konkurser.

Opsummering:
I 2007 gik 20 pct. flere danske virksomheder konkurs end i 2006. I Nordjylland var der hele 23,9 procent flere konkurser.